El concert del grup No Falla canvia la seua ubicació a la Casa Municipal de Cultura
06 d’octubre 2021

El concert del grup de música en valencià No Falla emmarcat dins de la programació d’activitats del 9 d’Octubre i programat per la delegació de Cultura de l’Ajuntament de Sagunt per al dilluns, dia 11, a les 22 hores als Jardins del Centre Cívic Antic Sanatori canvia d’ubicació a causa de l’alta possibilitat de pluges que hi ha previstes per a eixe dia. Finalment la ubicació del concert es trasllada a la Casa  Municipal de Cultura del Port de Sagunt. Amb motiu d'esta modificació, eixe dia es cancel·larà la programació de cinema que organitza l'associació Nautilus cada dilluns a la Casa Municipal de Cultura. 

  

La regidora de Cultura, Asun Moll, explica que: «**El concert porta un muntatge de so i d’iluminació prou gran com per arriscar-se que a última hora tinguem que deixar-lo perdre per temes de pluja. Recordar-vos que és un concert que entra dins de la gira que Acció Cultural del País Valencià ha programat com a celebració del seu 50 aniversari i sota el nom ‘Mural Sonor’ i que realitza amb la col·laboració d’alguns ajuntaments com Sagunt, La Pobla de Vallbona, Llíria o Orpesa**». 

  

La banda No Falla es l’autora del treball _Carrer del Mural Sonor_, dedicat a la música festiva, d’esperit alegre, combatiu i a la reivindicació i la conformen integrants de grups en actiu com ara el Diluvi, Mafalda, Smoking Souls o Funkiwis entre d’altres. Entre les grans formacions de música en valencià a les quals el grup ret tribut estan Obrint Pas, La Gossa Sorda o Orxata Sound System. 

  

El grup està format per Bàrbara López de Mafalda, Anna Millo de The Dance Crashers, Clara Calvo de Candela Roots, Pau Camps i Josep Bolufer d’Smoking Souls, Jota Terranegra de Funkiwis, Andreu Ferre i Joan Mayor d’El Diluvi, Lucía Bisquert de Sedajazz i Nina Dinamita i la Swing Milicia, i Tània Camacho de Freak Fandango Orchestra.

  

«**Afegir i recalcar que, com que ja estem en una situació quasi de normalitat i en previsió d’allò que van anunciar des de Conselleria, on la majoria de les restriccions queden anul·lades, no farà falta entrada anticipada encara que sí hi haurà registre de les persones que acudisquen al concert a l’entrada. L’ús de la mascareta és obligatori i queda totalment prohibit menjar i beure dins de la Casa de Cultura**», ha puntualitzat la regidora. 

  

![Imagen sin texto alternativo.](/es-va/Actualidad/PublishingImages/Octubre 2021/94 C_cartellconcert.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-concert-del-grup-no-falla-canvia-la-seua-ubicacio-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/el-concert-del-grup-no-falla-canvia-la-seua-ubicacio-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-concert-del-grup-no-falla-canvia-la-seua-ubicacio-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/el-concert-del-grup-no-falla-canvia-la-seua-ubicacio-a-la-casa-municipal-de-cultura/)